cyanic-selkie/wikianc huggingface dataset:
বারাক ওবামা
উত্তরাধিকার
রাষ্ট্রপতি হিসাবে ওবামা এলজিবিটি অধিকারগুলি উন্নত করেছিলেন। ২০১০ সালে, তিনি ডোন্ট আস্ক, ডোন্ট টেল রিপিল আইনে স্বাক্ষর করেছিলেন, যা এলজিবিটি লোকদের উন্মুক্ত পরিষেবা নিষিদ্ধ করা মার্কিন সশস্ত্র বাহিনীর নীতি " ডোন্ট আস্ক, ডোন্ট টেল" সমাপ্ত করে; পরের বছর আইনটি কার্যকর হয়েছিল। ২০১৬ সালে, তার প্রশাসন মার্কিন সশস্ত্র বাহিনীতে প্রকাশ্যে রূপান্তরিত লিঙ্গের লোকদের সেনাবাহিনীতে যোগদানের নিষেধাজ্ঞার অবসান ঘটিয়েছিল। ওবামার আমলের শেষ দিনগুলিতে নেওয়া একটি গ্যালাপ জরিপে দেখা গেছে যে ৬৮ শতাংশ আমেরিকান বিশ্বাস করেন যে ওবামার আট বছরের দায়িত্ব পালনকালে আমেরিকা সমকামী ও লেসবিয়ানদের পরিস্থিতির উন্নত করেছে।
ওবামা আল-কায়েদা এবং তালেবানের সাথে জড়িত সন্দেহভাজন জঙ্গি ও সন্ত্রাসীদের বিরুদ্ধে ড্রোন হামলার ব্যবহারকে যথেষ্ট পরিমাণে বাড়িয়ে তোলেন। ২০১৬ সালে, তার রাষ্ট্রপতির শেষ বছর মার্কিন যুক্তরাষ্ট্রে সাতটি পৃথক দেশে ২৬,১৭১ টি বোমা ফেলেছিল।  ওবামা আফগানিস্তানে প্রায় ৮,৪০০ মার্কিন সেনা, ইরাকে ৫,২৬২, সিরিয়ায় ৫০৩, পাকিস্তানে ১৩৩, সোমালিয়ায় ১০৬, ইয়েমেনের সাতটি এবং লিবিয়ায় দু'জন সেনা রেখেছিলেন।
পিউ রিসার্চ সেন্টার এবং মার্কিন যুক্তরাষ্ট্রের বিচার বিভাগের পরিসংখ্যান ব্যুরো অনুসারে, ৩১ শে ডিসেম্বর, ২০০৯ থেকে ৩১ ডিসেম্বর, ২০১৫ পর্যন্ত মার্কিন যুক্তরাষ্ট্রীয় ফেডারেল হেফাজতে দণ্ডিত বন্দি সংখ্যা পাঁচ শতাংশ কমেছে। ডেমোক্র্যাটিক প্রেসিডেন্ট জিমি কার্টারের পরে মার্কিন ফেডারেল হেফাজতে কারাদণ্ডপ্রাপ্ত বন্দীদের মধ্যে এটিই সবচেয়ে বড় হ্রাস। বিপরীতে, রাষ্ট্রপতি রোনাল্ড রেগান, জর্জ এইচডাব্লিউ বুশ, বিল ক্লিনটন এবং জর্জ ডব্লু বুশের অধীনে ফেডারেল কারাগারের জনসংখ্যা উল্লেখযোগ্যভাবে বৃদ্ধি পেয়েছে।
রাষ্ট্রপতির গ্রন্থাগার
বারাক ওবামা প্রেসিডেন্সিয়াল সেন্টার ওবামার পরিকল্পিত রাষ্ট্রপতি গ্রন্থাগার। এটি শিকাগো বিশ্ববিদ্যালয় দ্বারা হোস্ট করা এবং শিকাগোর দক্ষিণ দিকের জ্যাকসন পার্কে অবস্থিত।
তিলকপুর, নেপাল
তিলকপুর দক্ষিণ নেপালের লুম্বিনী অঞ্চলের নওলাপারসি জেলার একটি গ্রাম উন্নয়ন সমিতি। ১৯৯১ সালে নেপাল আদমশুমারির উপাত্ত অনুযায়ী এর জনসংখ্যা হল ৬৫৪৪।
এর্মাইওস সোতের
এর্মাইওস সোতের  (Ἑρμαῖος ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ থেকে ৭০ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ৯৫-৮০ খ্রিস্টপূর্বাব্দে রাজত্ব করেন। ব্যাক্ট্রিয়া থেকে আগত ইউয়েঝি জনজাতি তার রাজ্য আক্রমণ করে তাকে পরাজিত করলে তার শাসনের অবসান ঘটে।
মুদ্রা
এর্মাইওস সোতের তিন ধরনের দ্বিভাষী ভারতীয় রৌপ্য মুদ্রা প্রচলন করেন। প্রথম ধরনের মুদ্রার এক পিঠে তার দিয়াদেম বা হেলমেট পরিহিত প্রতিকৃতি ও অপর দিকে জিউসের চিত্র রয়েছে। দ্বিতীয় ধরনের মুদ্রার এক পিঠে তার সঙ্গে তার রাণী কাল্লিওপের যুগ্ম প্রতিকৃতি ও অপর পিঠে তীর ধনুক হাতে অশ্বারূঢ় রাজার চিত্র মুদ্রিত আছে। তৃতীয় ধরনের মুদ্রার এক পিঠে জিউসের চিত্র ও অপর পিঠে তীর ধনুক হাতে অশ্বারূঢ় রাজার চিত্র খোদিত রয়েছে। এছাড়া তিনি তিনি একই ধরনের ব্রোঞ্জ মুদ্রাও প্রচলন করেন।
ডেভিড লরেন্স
ডেভিড ভ্যালেন্টাইন লরেন্স (David Lawrence; জন্ম: ২৮ জানুয়ারি, ১৯৬৪) গ্লুচেস্টার এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিক থেকে শুরু করে ১৯৯০-এর দশকের সূচনালগ্ন পর্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
জ্যামাইকীয় পরিবারের সন্তান হিসেবে ইংল্যান্ডে জন্মগ্রহণ করেন ডেভিড লরেন্স। জন্মকালীন ডেভ ভ্যালেন্টাইন লরেন্স নামে নিবন্ধিত হন।
১৭ বছর বয়সে গ্লুচেস্টারশায়ারের পক্ষে প্রথম খেলেন। কোর্টনি ওয়ালশের সাথে বোলিং উদ্বোধনে নেমেছিলেন তিনি। তার দূর্দান্ত বোলিং ভঙ্গীমায় বেশ পেসমিশ্রিত ছিল। তবে, সময়ে সময়ে নিশানাবিহীন অবস্থায়ও তাকে বোলিং করতে দেখা যায়।
১৯৮১ সাল থেকে ১৯৯৭ সাল পর্যন্ত ডেভিড লরেন্সের প্রথম-শ্রেণীর খেলোয়াড়ী জীবন চলমান ছিল। বলে বেশ পেস আনতে সক্ষম হলেও নিখুঁততা তেমন ছিল না। তবে, ১৯৯১ সালে বলের উপর যথেষ্ট নিয়ন্ত্রণ লাভ করেছিলেন। ১৯৯৭ সালে গ্লুচেস্টারশায়ারের পক্ষে ফিরে আসার চেষ্টা চালিয়েছিলেন।
ফাস্ট বোলার হিসেবে তিনি বেশ জনপ্রিয়তা পেয়েছিলেন। মনপ্রাণ দিয়ে ও শক্ত মজবুত গড়নের অধিকারী ছিলেন। কিন্তু, মারাত্মক হাঁটুর আঘাতের কবলে পড়ে তার খেলোয়াড়ী জীবনকে সংক্ষিপ্ত করে তোলে।
আন্তর্জাতিক ক্রিকেট
১৯৮৮ সালে শ্রীলঙ্কার বিপক্ষে একমাত্র টেস্টে ইংল্যান্ডের সদস্যরূপে অংশ নেন। তবে, ১৯৯১ সালের পূর্ব-পর্যন্ত তিনি নিজেকে মেলে ধরতে পারেননি। ওভালে সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে পাঁচ উইকেট পান। দলের জয়ে ভূমিকা রাখেন ও ইংল্যান্ড সিরিজে সমতা আনে।
সবেমাত্র ইংল্যান্ড দলের প্রধান বোলিং আক্রমণকারীর অবতীর্ণ হবার সময়ে হাঁটুর আঘাতে আক্রান্ত হন। ১০ ফেব্রুয়ারি, ১৯৯২ তারিখে ওয়েলিংটনের ব্যাসিন রিজার্ভে স্বাগতিক নিউজিল্যান্ড দলের বিপক্ষে খেলাকালীন এ আঘাতের কবলে পড়েন। বোলিংকালীন তিনি মাটিতে পড়ে যান ও তার আর্তচিৎকার বাউন্ডারিতে অবস্থানরত দর্শকদের মাঝে পৌঁছে। ‘পিস্তলের গুলির’ ন্যায় এ চিৎকারটি ছিল। মাঠে গড়াগড়ি খান তিনি ও পরবর্তীতে স্ট্রেচারে কারে মাঠের বাইরে নিয়ে যাওয়া হয়। দলীয় সঙ্গী ইয়ান বোথাম তখন তার সাথে ছিলেন। ওয়েলিংটনের গুরুত্ব হারিয়ে ফেলা টেস্টের শেষদিনে এ ঘটনা ঘটে।
অবসর
তেরো মাস বিশ্রামের পর মাঠে ফিরে আসেন। দুইবার কাউন্টি দলের পক্ষে খেলার চেষ্টা চালান। তবে, জিমন্যাসিয়ামে পুনরায় হাঁটুর আঘাতের ফলে চলে যেতে বাধ্য হন। এরপর আর তাকে ইংল্যান্ডের পক্ষে খেলতে দেখা যায়নি। এক পর্যায়ে ২৯ বছর বয়সে খেলার জগৎ থেকে অবসর নিতে বাধ্য হন তিনি। এরপর, তিনি শরীর গঠনের দিকে ঝুঁকে পড়েন।
নার্গিস আসার খানম
নার্গিস আসার খানম (সৈয়দা খাতুন) বিদ্রোহী কবি কাজী নজরুল ইসলামের প্রথম স্ত্রী (নজরুল তাকে নাম দেন নার্গিস, ফার্সি ভাষায় যার অর্থ গুল্ম)। কবি তার ছায়ানট; পূবের হাওয়া; চক্রবাক কাব্য গ্রন্থের অনেক কবিতা নার্গিসকে কেন্দ্র করে রচনা করেন। ছায়ানটের মোট ৫০ টি কবিতার মধ্যে "বেদনা অভিমান'; "অবেলায়"; "হার মানা হার"; "অনাদৃতা"; "হারামনি"; মানস বধু; বিদায় বেলায়; পাপড়ি খেলা; ও বিধূর পথিক সহ মোট নয়টি কবিতা নার্গিসকে কেন্দ্র করে লেখেন।
নার্গিস আসার খানম বর্তমান কুমিল্লা জেলার মুরাদনগর থানার দৌলতপুর গ্রামের খাঁ বাড়ির আসমাতুন্নেসার মেয়ে। তার পিতার নাম মুন্‌শী আবদুল খালেক। নার্গিসের মামা আলী আকবর খান নজরুলের সাথে কলকাতায় পাশাপাশি থাকতেন। তিনি নজরুলকে তার বাড়ি কুমিল্লায় নিয়ে যান ১৯২১ সালে, উদ্দেশ্য ছিল তার পরিবারের কোন মেয়ের সাথেই নজরুলের বিয়ের ব্যবস্থা করা। নজরুলও নার্গিসকে পছন্দ করেন এবং বিয়েতে রাজি হন। এই সময় আলী আকবর খান নজরুলকে তার কলকাতার কোন বন্ধুদের চিঠি দিতেন না এমনকি নজরুলের চিঠিও কলকাতায় পোস্ট করার আগেই সরিয়ে ফেলতেন। বিয়ের প্রায় কিছুদিন আগে নজরুল এই ঘটনা গুলো জানতে পারেন। নার্গিসের দ্বিতীয় স্বামী কবি আজিজুল হাকিম পরবর্তিতে সেই চিঠি গুলো জনসম্মুখে প্রকাশ করেন।
১৩২৮ বঙ্গাব্দের ৩ আষাঢ় শুক্রবার কবির সাথে নার্গিসের বিয়ের দিন ধার্য হয়। সেদিন বিয়ের আকদ্‌ সম্পন্ন হলেও (কিছু ঐতিহাসিক দ্বিমত পোষণ করেন) কাবিনে ঘর জামাই থাকার শর্ত নিয়ে বিরোধ সৃষ্টি হয়। নজরুল বাসর সম্পন্ন না করেই নার্গিসকে ছেড়ে দৌলতপুর ত্যাগ করেন। এরপর নজরুলের সাথে নার্গিসের দেখা হয় ১৫ বছর পরে। তখন তাদের আনুষ্ঠানিক বিবাহ বিচ্ছেদ ঘটে। কবি আজিজুল হাকিমের সাথে নার্গিসের দ্বিতীয় বিয়ে সম্পন্ন হয়।
নার্গিসের মামা আলী আকবর খানের সাথে নজরুলের পরিচয় কলকাতায় ৩২ নং কলেজ স্ট্রিটে। আলী আকবর খান সম্রাট বাবরের জীবনী নিয়ে একটা নাটক লিখেছিলেন এবং টুকটাক পুস্তিকা লিখে নিজেই ফেরি করে বিক্রি করতেন। সেই সব পুস্তিকায় আলী আকবর খান রচিত কিছু কবিতাও থাকত। তার সেসব হাস্যকর কবিতা দেখে নজরুল নিজে “লিচু চোর” কবিতাটি আলী আকবর খানকে লিখে দেন। এতে খুশি হয়ে সে নজরুলকে তার গ্রামের বাড়ি তৎকালীন পূর্ববঙ্গের কুমিল্লাতে দাওয়াত দেন। এই আলী আকবরকে নজরুলের বন্ধুরা তেমন পছন্দ করতেন না এবং সর্বদাই তার থেকে দূরে থাকার পরামর্শ দিতেন। কিন্তু সরল মনা নজরুল কখনই বন্ধুদের উপদেশ গ্রহণ করেননি। ১৯২১ সালের মার্চে নজরুল আলী আকবর খানের সাথে বন্ধুদের কিছু না জানিয়েই কুমিল্লার উদ্দেশ্যে রওয়ানা দেন। ময়মনসিংহের ত্রিশাল ছাড়ার পর এটাই ছিল নজরুলের প্রথম পূর্ববঙ্গ যাত্রা। যাবার পথে তিনি “নিরুদ্দেশ যাত্রা” কবিতাটি লেখেন।
ট্রেনে কুমিল্লা পৌছে নজরুলকে নিয়ে আলী আকবর খান তার স্কুলের বন্ধু বীরেন্দ্রকুমার সেনগুপ্তের বাসায় উঠেন। বীরেন্দ্রকুমারের মা ছিলেন বিরজা সুন্দরী দেবী। একই বাড়িতে তার বিধবা জেঠিমা গিরিবালা দেবীও থাকতেন তার মেয়ে প্রমীলা সেনগুপ্তা (দোলন) ও আশালতা সেনগুপ্তাকে নিয়ে। চারপাঁচ দিন সেখানে কাটিয়ে কবি রওয়ানা দেন দৌলতপুরের খাঁ বাড়ির উদ্দেশ্যে। তবে সেই চারপাচ দিনেই সেনবাড়ির সবাই বিশেষ করে বিরজাদেবীর সাথে নজরুলের সুসম্পর্ক গড়ে উঠে। নজরুল তাকে “মা” সম্বোধন করতেন।
দৌলতপুরে নজরুলের জন্য আলী আকবর খানের নির্দেশে উষ্ণ অভ্যর্থনার ব্যবস্থা করা হয়। নির্মান করা হয় তোরন। বাড়ির জ্যেস্ট আত্মীয়-স্বজনদের সাথে নজরুল খুব দ্রুতই ঘনিষ্ট হয়ে উঠেন। তাদের কবিতা শুনিয়ে, অজস্র গান গেয়ে মুগ্ধ করে ফেলেন। দূরদুরান্ত থেকেও লোকেরা আসত কবিকে দেখতে, তার গান শুনতে। আলী আকবর খানের বোন আসমাতুন্নেসার বিয়ে হয়েছিল খাঁ বাড়ির পাশেই। অর্থনৈতিক অবস্থা খারাপ থাকায় আসমাতুন্নেসা তার ভাইয়ের বাড়িতে তেমন সমাদর পেতেন না। আসমাতুন্নেসার স্বামী মুন্‌শী আবদুল খালেক একটি মেয়ে রেখেই মৃত্যুবরণ করেন। সেই মেয়েটিই আমাদের আলোচ্য নার্গিস আসার খানম।
নজরুলের গান, কবিতা, গল্প, বিদ্রোহ প্রভৃতি আমাদের কাছে বিখ্যাত। অথচ নার্গিসের সাথে কবির আলোচনার সূত্রপাত কবির বাঁশি বাজানো নিয়ে। এক রাতে কবি খাঁ বাড়ির দীঘির ঘাটে বসে বাঁশি বাজাচ্ছিলেন, সেই বাঁশি সুরে মুগ্ধ হন নার্গিস। একদিন নজরুলকে এসে শুধান, “গত রাত্রে আপনি কি বাঁশি বাজিয়েছিলেন? আমি শুনেছি”। এই পরিচয়ের পরই নজরুল সেই যুবতি মেয়ের প্রতি আকৃষ্ট হতে লাগলেন। তার আচার আচরণে নার্গিসের প্রতি অনুরাগ প্রকাশ পেতে থাকল।
আলী আকবর খানও ব্যাপারটা খেয়াল করলেন। মূলত নজরুলকে কুমিল্লা আনবার তার উদ্দেশ্য এই ছিল, নিজ পরিবারের কারো সাথে নজরুলের বিয়ে দেওয়া। তার পরামর্শে নার্গিসের খাঁ বাড়িতে আসা যাওয়া বাড়তে থাকে। নার্গিসের মাকে তিনি জানান, “এই ছেলে (নজরুল) একসময় জগৎ বিখ্যাত দার্শনিক কবি হবে। এই কাজীকে কোন রকমে আটকাতেই হবে। তাহলে ভবিষ্যতে অনেক সুবিধা পাওয়া যাবে”। পরবর্তীতে এই সব তথ্য নার্গিসের ভাইয়ের কাছ থেকে পাওয়া যায়। খাঁ বাড়ির মুরব্বীরা নজরুলকে নার্গিসের বর হিসেবে তেমন পছন্দ করতেননা । বাঁধন হারা নজরুলকে তারা ছিন্নমূল বাউডুলে হিসেবেই দেখেছিলেন। কিন্তু গ্রাজুয়েট আলী আকবর খানের চাপে তারা প্রতিবাদ করতেন না। এক পর্যায়ে আলী আকবর খানের কাছে খোদ নজরুল বিয়ের প্রস্তাব উত্থাপন করলেন, যার জন্য তিনি অপেক্ষা করছিলেন। ১৩২৮ খ্রিস্টাব্দের ৩ আষাঢ় বিয়ের দিন ধার্য করা হয়।
এরপর শুরু হয় স্বপ্ন ভঙ্গের খেলা। আলী আকবর খান তার গ্রাম্য ভগিনীকে বিখ্যাত কবি নজরুলের জন্য গড়তে নেমে পড়লেন। অশিক্ষিত নার্গিসকে খুব কম সময়ে শিক্ষিত করে তোলা সম্ভব ছিল না কিন্তু তিনি শরৎচন্দ্র ও অন্যান্য সাহিত্যিকের উপন্যাসের নারী চরিত্রগুলো থেকে নার্গিসকে জ্ঞান দিতে থাকলেন। নজরুলের এইসব ভণিতা একেবারেই পছন্দ ছিল না, তিনি আলী আকবর খানকে তা জানালেও তিনি নজরুলকে পাত্তা দেন না। সেই সাথে খুব দ্রুত বিয়ের প্রস্তুতি নিতে থাকেন, নিমন্ত্রন পত্রও অতিথিদের মাঝে বিলিয়ে ফেলেন। এসব ব্যাপার নজরুলকে পীড়া দেয়, আস্তে আস্তে তার মোহ ভাঙতে থাকে।
এর ফাঁকে আলী আকবর খান আরো একটি কাজ করে যাচ্ছিলেন যা সবারই অগোচরে ছিল। তিনি নজরুলের জন্য কলকাতা থেকে আসা বন্ধুদের সব চিঠিই সরিয়ে ফেলতেন, সেই সাথে নজরুলের বন্ধুদের উদ্দেশ্যে পাঠানো চিঠিও পোস্ট না করে নিজের কাছে রেখে দিতেন। তিনি ভালই জানতেন, নজরুলের বন্ধুরা কেউই কুমিল্লার আলী আকবর খানকে পছন্দ করেন না। সেই সাথে সন্দেহের চোখে দেখেন। এদিকে নজরুল বিয়েতে তার পক্ষের অতিথি হিসেবে বিরাজা সুন্দরী দেবী ও তার পরিবারকে মনোনিত করেন। বিয়ের আগের দিন সবাই দৌলতপুরে এসে উপস্থিত হন। কলকাতায় নজরুলের বন্ধুদের এমন সময় দাওয়াত দেওয়া হয় যেন কেউ আসতে না পারে। কবির অন্যতম ঘনিষ্ট বন্ধু কমরেড মোজাফফর আহমেদ নিমন্ত্রন পত্র পান বিয়ের পরে।
১৯২১ সালের জুলাই মাসে নজরুল আলী আকবর খানকে চিঠিতে লেখেন,
‘বাবা শশুর,
আপনাদের এই অসুর জামাই পশুর মত ব্যবহার করে এসে যা কিছু কসুর করেছে, তা ক্ষমা করো সকলে, অবশ্য যদি আমার ক্ষমা চাওয়ার অধিকার থাকে। এইটুকু মনে রাখবেন, আম্র অন্তর-দেবতা নেহায়েৎ অসহ্য না হয়ে পড়লে আমি কখনো কাউকে ব্যাথা দিই না। যদিও ঘা খেয়ে খেয়ে আমার হৃদয়টাতে “ঘাটা বুজে” গেছে, তবুও সেটার অন্তরতম প্রদেশটা এখনো শিরীষ ফুলের পরাগের মতই কোমল আছে। সেখানে খোঁচা লাগলে আর আমি থাকতে পারিনে। তা-ছাড়া আমিও আপনাদের পাঁচজনের মতই মানুষ, আমার গন্ডারের চামড়া নয়; কেবল সহ্য গুনটা একটু বেশি। আমার মান-অপমান সম্বন্ধে কান্ডজ্ঞান ছিল না বা ‘কেয়ার’ করিনি বলে আমি কখনো এত বড় অপমান সহ্য করিনি যাতে আম্র ‘ম্যানলিনেসে’ বা পৌরুষে গিয়ে বাজে- যাতে আমায় কেউ কাপুরুষ, হীন ভাবতে পারে। আমি সাধ করে পথের ভিখারী সেজেছি বলে লোকের পদাঘাত সইবার মতন ‘ক্ষুদ্র আত্মা’ অমানুষ হয়ে যাইনি। আপন জনের কাছ থেকে পাওয়া অপ্রত্যাশিত এই হীন ঘৃণা, অবহেলা আমার বুক ভেঙ্গে দিয়েছে বাবা! আমি মানুষের উপর বিশ্বাস হারিয়ে ফেলেছি। দোয়া করবেন আমার এ ভুল যেন দ’দিনেই ভেঙে যায়- এ অভিমান যেন চোখের জলে ভেসে যায়!
বাকী উৎসবের জন্য যত শীগগীর পারি বন্দোবস্ত করবো। বাড়ির সকলকে দস্তুরমত সালাম দোয়া জানাবে। অন্যান্য যাদের কথা রাখতে পারি নি তাদের ক্ষমা করতে বলবেন। তাকেও ক্ষমা করতে বলবেন, যদি এই ক্ষমা চাওয়া ধৃষ্টতা না হয়।
আরজ-ইতি
চিরসত্য স্নেহ-সিক্ত
নূরু।'
১৯২১ এর সেপ্টেম্বর মাসে আলী আকবর খান কুমিল্লা হতে আবার কলকাতা পৌছে নজরুলের সাথে দেখা করেন। নজরুলকে তিনি টাকার লোভ দেখান, এতে নজরুল আরো রেগে যান। এরপর দীর্ঘ ১৬ বছর নজরুলের সাথে নার্গিসের আর কোন যোগাযোগও হয়নি। ১৯৩৭ সালে নজরুলকে নার্গিস একটা চিঠি লেখেন। চিঠি প্রাপ্তির সময় সেখানে শৈলজানন্দ মুখোপাধ্যায় উপস্থিত ছিলেন। নজরুল তাকেই চিঠি পড়তে বলেন। চিঠি পড়া শেষে শৈলজানন্দ নজরুলকে উত্তর লিখতে বলেন। নজরুল একটি গান লিখে দেন।
যারে হাত দিয়ে মালা দিতে পার নাই
কেন মনে রাখ তারে
ভুলে যাও তারে ভুলে যাও একেবারে।
আমি গান গাহি আপনার দুখে,
তুমি কেন আসি দাড়াও সুমুখে,
নিশীথ অন্ধকারে।
দয়া কর, মোরে দয়া কর, আর
আমারে লইয়া খেল না নিঠুর খেলা;
শত কাঁদিলেও ফিরিবে না সেই
শুভ লগনের বেলা।
আমি ফিরি পথে, তাহে কর ক্ষতি,
তব চোখে কেন সজল মিনতি,
আমি কি ভুলেও কোন দিন এসে দাঁড়িয়েছি তব দ্বারে।
ভুলে যাও মোরে ভুলে যাও একেবারে।
১৯৩৭ সালের ১ জুলাই নজরুল নার্গিসকে আর একটি চিঠি লেখেন। এর প্রায় বছর খানেক আগেই শিয়ালদহতে নার্গিস ও নজরুলের উপস্থিতিতে উভয়ের আনুষ্ঠানিক বিবাহ বিচ্ছেদ ঘটে।
বিচ্ছেদের সাত-আট মাসের মাথায় আলী আকবর খানে বই ব্যবসার ম্যানেজার আজিজুল হাকিমের সাথে নার্গিসের বিয়ে হয়। আজিজুল হাকিমও বাংলা সাহিত্যে কবি হিসেবে সমাদৃত। এক সময় তিনিই নার্গিসের কাছ থেকে পাওয়া সেই ১৯২১ সালে আলী আকবর খানের সরিয়ে ফেলা নজরুলের বন্ধুদের ও বন্ধুদের কাছে লেখা চিঠিগুলো প্রকাশ করেন।
তথ্যসূত্র
২. কাজী নজরুল ইসলামঃ স্মৃতিকথা’ – কমরেড মুজফ্‌ফর আহমদ
জাফরপুর রেলওয়ে স্টেশন
জাফরপুর রেলওয়ে স্টেশন হচ্ছে বাংলাদেশের জয়পুরহাট জেলার আক্কেলপুর উপজেলায় অবস্থিত একটি রেলওয়ে স্টেশন।
গজালা শাহিন
গজালা শাহিন (জন্ম ১ ফেব্রুয়ারি, ১৯৮১) একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক ও শিক্ষাজীবন
গজালা শাহিন ১৯৮১ সালের ১লা ফেব্রুয়ারি পাকিস্তানের বাহাওয়ালনগরের হারুনাবাদে জন্মগ্রহণ করেছিলেন।
তিনি ইন্টারমিডিয়েট স্তর পর্যন্ত পড়াশোনা শেষ করেইলেন।
রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (জেড) (পিএমএল-জেড)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
স্ট্যানলি বারট্রাম ক্রাইমস
স্ট্যানলি বারট্রাম ক্রাইমস (ফেব্রুয়ারি ২৩, ১৯০৭ কেন্ট, ইংল্যান্ড - ২১ জুলাই, ১৯৮৪ গ্ল্যামারগান, ওয়েলস ) ইউনিভার্সিটি কলেজ, কার্ডিফ, ওয়েলস বিশ্ববিদ্যালয়ের ইতিহাস বিভাগের প্রধান ছিলেন, এবং ইংল্যান্ডের ৭ম হেনরি এর একজন প্রখ্যাত জীবনীকার। তিনি ১৯৩৭ থেকে ১৯৫২ সাল পর্যন্ত গ্লাসগো বিশ্ববিদ্যালয়ে অধ্যাপনা করেন।
তথ্যসূত্র
<references group="" responsive="1">
চিকিতি
চিকিতি (Chikiti) ভারতের ওড়িশা রাজ্যের গঞ্জাম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চিকিতি শহরের জনসংখ্যা হল ১০,৮০১ জন। এর মধ্যে পুরুষ ৫০% এবং নারী ৫০%।
এই শহরের জনসংখ্যার ১১% হল ৬ বছর বা তার কম বয়সী।
তুঙ্গনাথ
তুঙ্গনাথ উত্তরাখণ্ড রাজ্যের রুদ্রপ্রয়াগ জেলায় অবস্থিত পৃথিবীর সর্বোচ্চ শিব মন্দির আর পঞ্চ কেদারের অন্যতম। এর উচ্চতা ১২০৭৩ ফুট। দেবাদিদেব মহাদেবের পঞ্চকেদার গুলি হল কেদারনাথ, মদমহেশ্বর, কল্পেশ্বর, রুদ্রনাথ আর তুঙ্গনাথ।
ইতিহাস ও জনশ্রুতি
পঞ্চকেদার নিয়ে একটা জনশ্রুতি আছে। মহাভারতে কুরুক্ষেত্রের যুদ্ধ র পর পান্ডবরা যখন পাপের আগুনে পুড়ছেন তখন তারা ঠিক করেন যে ভ্রাতৃহত্যার পাপ মোচন করতে তারা শিবের পূজো করবেন। সেই ইচ্ছায় শিবের সন্ধানে তারা বারাণসী তে গিয়ে হাজির হন। কিন্তু মহাদেব এই পাপীদের হাতে ধরা দিতে রাজি হলেননাথাম্ব তাই তিনি একটি ষাঁড়ের রূপ ধারণ করলেন আর হিমালয় পর্বতমালা র, উত্তরাখন্ডের গুপ্তকাশীতে চলে যান। পান্ডবরাও তাকে নানা জায়গায় খুঁজতে খুঁজতে উত্তরাখন্ডে এসে হাজির হলেন আর এদিকে শিবও এ পাহাড় ও পাহাড়ে পালিয়ে পালিয়ে বেড়াতে লাগলেন; পিছনে পিছনে ধাওয়া করলেন পান্ডবরা। যেখানে যেখানে পান্ডবরা ষাঁড় রূপী শিব কে ধরেও ধরতে পারে নি মানে কোথাও লেজ ধরেছে কোথাও শিঙ ধরেছে কিন্তু শিব তবু পিছ্লে পালিয়ে গিয়েছেন সেই স্থানগুলিই পঞ্চকেদার নামে পরিচিত হয়। তুঙ্গনাথকে তৃতীয় কেদার বলা হয়। তুঙ্গনাথ কিন্তু চারধামের (কেদারনাথ-বদ্রীনাথ আর গঙ্গোত্রী-যমুনোত্রী) অন্তর্গত নয়।
পর্যটন
চোপতা থেকে সাড়ে চার কিলোমিটারের হাঁটা পথ তুঙ্গনাথ। প্রায় ৮,৮০০ ফুট উচ্চতার চোপতাকে অনেকে উত্তরাখণ্ডের মিনি সুইতজারল্যান্ড বলেন। কারণ, সবুজ বুগিয়াল; “বুগিয়াল” অর্থাৎ মাঠ।পাহাড়ের ঢাল বেয়ে নেমে যাওয়া বিস্তীর্ণ এক সবুজ তৃণভূমি। থাম্ব চোপতা, উখিমঠ, সারিগ্রাম, গোপেশ্বর— আশপাশের বেশ কয়েক জায়গার বাসিন্দাদের কাছে তুঙ্গনাথ পূন্যভূমি। থাম্ব তুঙ্গনাথেরও উপরে ১৩১২৩ ফুট উচ্চতায় এই পাহাড়ের চুড়োয় আছে চন্দ্রশিলা যেখান থেকে হিমালয়ের ৩৬০ ডিগ্রি কোণে চার পাশের তুষারধবল শৃঙ্গ দেখা যায় সেগুকি হল চৌখাম্বা, নন্দাদেবী, নন্দাঘুন্টি, কামিট, পালকি, নীলকন্ঠ, সুদর্শন, মেরু-সুমেরু, শিবলিঙ্গ। চন্দ্রশিলার চুড়োয় একটা ছোট্ট মন্দির রয়েছে, গঙ্গাদেবীর উদ্দেশে নিবেদিত। থাম্ব গাড়োয়াল ভ্রমনের এক অন্যতম অংশ হল এই তুঙ্গনাথ-চন্দ্রশিলা যা বাঙালিদের অতি পরিচিত স্থান সৌজন্যে অবশ্য উমাপ্রসাদ মুখোপাধ্যায়। তার “হিমালয়ের পথে পথে” গাড়োয়ালকে বাঙালিদের কছে জনপ্রিয় করে তোলে।
নান্দিনা রেলওয়ে স্টেশন
নান্দিনা রেলওয়ে স্টেশন জামালপুর জেলার নান্দিনার স্টেশন রোডে অবস্থিত একটি রেলওয়ে স্টেশন। জামালপুর জেলার পূর্বাঞ্চলের মানুষের ট্রেন যাতায়াতের অন্যতম স্টেশন।
এখান থেকে, আন্তঃনগর ব্রহ্মপুত্র এক্সপ্রেস, কমিউটার, ধলেশ্বরী, লোকাল ও মেইল ট্রেনে করে নান্দিনা থেকে ময়মনসিংহ, নান্দিনা থেকে ঢাকা, নান্দিনা থেকে দেওয়ানগঞ্জ, নান্দিনা থেকে বঙ্গবন্ধু সেতু পূর্ব পর্যন্ত যাওয়া যায়।
শর্ট সার্কিট
thumb|গাছের ঢালপালা ঝড়ের সময় শর্ট সার্কিটের সৃষ্টি করতে পারে। শর্ট সার্কিট (Short Circuit) যা কেবল শর্ট বা s/c হিসেবেও অভিহিত করা হয়ে থাকে বলতে এমন একটি তড়িত বর্তনী বুঝানো হয় যা একটি সংযোগ তারে অনিচ্ছাকৃতভাবেই অস্বাভাবিক তড়িৎ প্রবাহিত হতে দেয়, কারণ এক্ষেত্রে তড়িৎকে কোন প্রায় কোন রোধই (বা খুব কম রোধ) অতিক্রম করতে হয়। শর্ট সার্কিটের মধ্য দিয়ে অত্যধিক তড়িৎ প্রবাহিত হতে পারে ফলে তাপ বা তড়িতের ফুলকি সৃষ্টি করতে পারে। শর্ট সার্কিটের বিপরীত বিষয় হল "ওপেন সার্কিট" বা খোলা বর্তনী, যেখানে বর্তনীর দুটি বিন্দুর মাধে কোন প্রকার রোধই থাকে না। সাধারনভাবে অনেকেই সত্যিকার কারণ না জেনে যে কোন ধরনের বৈদ্যুতিক ত্রুটিকে ঢালাওভাবে শর্ট সার্কিট বলে আখ্যায়িত করে থাকেন।
কার্যপ্রনালী
শর্ট সার্কিটের ক্ষেত্রে যেহেতু সংযোগবর্তনীর রোধ শূন্য বা খুব কম থাকে তাই বর্তনীর মধ্য দিয়ে অত্যধিক পরিমাণ তড়িৎ প্রবাহিত হয়ে থাকে। কারণের ওহমের সূত্রানুযায়ী I=V/R. তাই তাত্ত্বিকভাবে R এর মান যত ক্ষুদ্র হতে থাকে I এর মান তত বৃদ্ধি পেতে থাকে। R=0 হলে I এর মান অসীম হয়।অর্থাৎ তাত্ত্বিকভাবে শর্ট সার্কিটের মধ্য দিয়ে অসীম পরিমাণ তড়িৎ প্রবাহিত হয়।
ব্যবহার
বিভিন্ন বৈদ্যুতিক মেশিনের (যেমনঃ ট্রান্সফরমার) ডিজাইন, রেটিং, ভোল্টেজ রেগুলেশন ইত্যাদি কাজের জন্য শর্ট সার্কিট পরীক্ষা করা হয়ে থাকে। এছাড়া যন্ত্রের এসবের তূল্য বর্তনী নির্নয়ের কাজেও শর্ট সার্কিট পরীক্ষার প্রয়োজন হয়ে থাকে। শর্ট সার্কিট প্রক্রিয়া ব্যবহার করে আর্ক ওয়েল্ডিং করা হয়ে থাকে।
দুর্ঘটনা
শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউ জ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দুর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকাণ্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে। বাসা বাড়িতে সাধারনত নিম্নমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে। শর্ট সার্কিটের কারণে প্রায়শই ঘরবাড়িতে অগ্নিকাণ্ডের ঘটনা ঘটতে দেখা যায়।
আসকার আসকারভ
আসকার আসকারভ (ইংরেজি: Askar Askarov; জন্ম ৯ অক্টোবর ১৯৯২) হলেন একজন রাশিয়ান মিশ্র মার্শাল আর্ট শিল্পী এবং ফ্রিস্টাইল কুস্তিগির। তিনি বর্তমানে আলটিমেট ফাইটিং চ্যাম্পিয়নশিপের (ইউএফসি) ফ্লাইওয়েট বিভাগে প্রতিদ্বন্দ্বিতা করেন। ২০১৩ সাল থেকে একজন পেশাদার মিশ্র মার্শাল আর্টিস্ট আসকারভ এর আগে অ্যাবসুলিউট চ্যাম্পিয়নশিপ বারকুট (এসিবি) এবং ২০১৭এর গ্রীষ্মের ডিফ্লাইম্পিকে ৬১ কেজি ফ্রিস্টাইল কুস্তি বিভাগে সোনার পদক জিতেন। ২০২০ সালের ১০ জুনে তিনি ইউএফসি ফ্লাইওয়েট র‌্যাঙ্কিংয়ে #৭ নম্বর অবস্থানে ছিলেন।
প্রারম্ভিক কর্মজীবন
জুলাই ২০১৩ তে রাশিয়ায় আসকারভের পেশাদার এমএমএ কুস্তিতে অভিষেক ঘটে।
আলটিমেট ফাইটিং চ্যাম্পিয়নশিপ
আসকারভ ইউএফসি ফাইট নাইট: রদ্রিগেজ বনাম স্টিফেনস এর মূল কার্ডে ব্র্যানডন মোরেনোর বিপক্ষে ইউএফসি অভিষেক ঘটে। যদিও মোরেনো মেক্সিকোয় তার নিজস্ব ভক্তদের সামনে প্রতিদ্বন্দ্বিতা করেন, তবুও তারা তিন রাউন্ড শেষে ড্র নিষ্পত্তির জন্য লড়াই করেন।
১৮ জানুয়ারি ২০২০ তারিখে অ্যাক্টাগনে তার দ্বিতীয় লড়াইয়ে আসকারভ ইউএফসি ২৪৬-এ প্রাক্তন ইউএফসি ফ্লাইওয়েট চ্যাম্পিয়নের চ্যালেঞ্জার টিম এলিয়টের মুখোমুখি হন। অসকারভ সর্বসম্মত সিদ্ধান্তের মাধ্যমে বিজয়ী হন।
প্রচারণার জন্য তার তৃতীয় লঢ়াইয়ে আসকারভ ১৯ জুলাই, ২০২০ তারিখে ইউএফসি ফাইট নাইট ১৭২ এ আলেকজান্ডার প্যান্টোজার মুখোমুখি হন। অসকারভ সর্বসম্মত সিদ্ধান্তের মাধ্যমে ম্যাচটিতে বিজয়ী হন।
ব্যক্তিগত জীবন
আসকারভ বধির হয়ে জন্মগ্রহণ করেছিলেন এবং যদিও তাঁর শ্রবণশক্তি উন্নত হয়েছে, তবে তিনি বেশিরভাগ লোকের তুলনায় প্রায় ২০% শব্দ শুনতে পান, যার অর্থ তিনি লড়াইয়ের সময় তাঁর দলের নির্দেশনা শুনতে পান না।. আসকারভ ২০১৭ সালে তুরস্কের সামসুনে গ্রীষ্মকালীন ডিফ্লাইম্পিক সহ জাতীয় বধির কুস্তি দলের অংশ হিসাবে রাশিয়ার প্রতিনিধিত্ব করেছেন, ডিফ্লাইম্পিকস-এ তিনি স্বর্ণপদক জিতেন।
জীবনের সাত স্তম্ভ
জীবনের সাত স্তম্ভ (ইংরেজি The Seven Pillars of Life) হল মার্কিন জৈবরসায়নবিদ ড্যানিয়েল কশল্যান্ড কর্তৃক ২০০২ সালে বিবৃত জীবনের সাতটি আবশ্যকীয় মূলনীতি যার উদ্দেশ্য ছিল জীবনের একটি সার্বজনীন সংজ্ঞায় উপনীত হওয়া। জীবনের এরকম একটি সার্বজনীন সংজ্ঞা সূত্রায়নের একটি লক্ষ্য হল কৃত্রিম জীবন ও বহিঃজাগতিক জীবনের প্রকৃতি বুঝতে পারা ও তাকে শনাক্ত করা জীবনের এই সাতটি স্তম্ভ হল কর্মসূচি, উদ্ভাবনা, প্রকোষ্ঠীভবন, শক্তি, পুনরুৎপাদন, অভিযোজ্যতা এবং স্বাতন্ত্র্য (ইংরেজি ভাষায় যথাক্রমে Program, Improvisation, Compartmentalization, Energy, Regeneration, Adaptability, এবং Seclusion)।
কর্মসূচি
কশল্যান্ডের মতে "কর্মসূচি" বলতে সময় অতিবাহিত হবার সাথে সাথে কোনও জীবন্ত ব্যবস্থাকে বজায় রাখার জন্য প্রয়োজনীয় বিভিন্ন রাসায়নিক উপাদান এবং তাদের মধ্যবর্তী আন্তঃক্রিয়াসমূহের গতিবিদ্যার বর্ণনা যে সুপরিকল্পিত নির্দেশমালাতে বর্ণিত থাকে, তাকে বোঝায়। পৃথিবীর বুকে জীবনের যে রূপটি সম্পর্কে আমরা অবগত, সেই জীবনের ক্ষেত্রে এই কর্মসূচিটি ডিএনএ ও আরএনএ নামক দুই ধরনের নিউক্লিয়িক অ্যাসিডের ভেতরে সঙ্কেতায়িত থাকে। তবে "কর্মসূচি"র ধারণা অন্যান্য কাল্পনিক বা অনাবিষ্কৃত কোনও সত্তার ক্ষেত্রেও প্রযোজ্য হতে পারে।
উদ্ভাবনা
"উদ্ভাবনা" বলতে কোনও জীবন্ত সত্তা বা ব্যবস্থা যে বৃহত্তর পরিবেশে অবস্থান করে, সেই পরিবেশের প্রতি সাড়া দিয়ে তার "কর্মসূচি"তে পরিবর্তন এনে জীবনের নতুন কোনও রূপে পরিণত হবার ক্ষমতাকে বোঝায়। পৃথিবীপৃষ্ঠে যে প্রক্রিয়াতে জীবন এই উদ্ভাবনা বৈশিষ্ট্যটি প্রকাশ করে, তা হল প্রাকৃতিক নির্বাচন।
প্রকোষ্ঠীভবন
"প্রকোষ্ঠীভবন" বলতে কোনও জীবন্ত সত্তা বা ব্যবস্থার অভ্যন্তরে সংঘটিত আবশ্যকীয় রাসায়নিক বিক্রিয়াগুলিকে ধারণ করার জন্য পৃথক পৃথক অঞ্চল বা জায়গার ব্যবস্থা করাকে বোঝায়। কোনও রাসায়নিক বিক্রিয়ার জন্য প্রয়োজনীয় বিক্রিয়ক উপাদানগুলি যেন সঠিক ঘনমাত্রায় থাকে ও বহিঃস্থ পরিবেশের দ্বারা যেন প্রভাবিত না হয়, সে ব্যাপারে সুরক্ষা প্রদানের জন্য প্রকোষ্ঠীভবনের প্রয়োজন।
শক্তি
জীবিত সত্তা বা ব্যবস্থাগুলি বৃদ্ধি, চলন এবং অভ্যন্তরীণ রাসায়নিক পরিবহন ও বিক্রিয়ার জন্য শক্তি খরচ করার প্রয়োজন হয়। তাই শক্তি ছাড়া জীবন অসম্ভব। পৃথিবীতে শক্তির মূল উৎস হল সূর্য।
পুনরুৎপাদন
"পুনরুৎপাদন" বলতে জীবিত ব্যবস্থার ভেতরে বিভিন্ন উপাদানের যে অবনতি বা ক্ষতি হয়, সেই ক্ষতি পূরণ করাকে বোঝায়। জীবিত সত্তা বা ব্যবস্থা বহিঃস্থ পরিবেশ থেকে অণু গ্রহণ করা, নতুন অণু ও উপাদান সংশ্লেষণ করে এই ক্ষতিপূরণ করার চেষ্টা করে। যদি বার্ধক্যের কারণে ক্ষতিপূরণ করা সম্ভব না হয়, তাহলে নতুন প্রজন্মের জীবের জন্ম দিয়ে আবার নতুন করে জীবন্ত ব্যবস্থা শুরু করে।
অভিযোজ্যতা
"অভিযোজ্যতা" হল চাহিদা, বিপদ বা পরিবর্তনের সাপেক্ষে কোনও জীবন্ত ব্যবস্থার প্রত্যুত্তর প্রদানের ক্ষমতা। অভিযোজ্যতা ও উদ্ভাবনার মধ্যে পার্থক্য আছে। অভিযোজ্যতার ক্ষেত্রে জীবনের কর্মসূচিতে পরিবর্তন আনার প্রয়োজন পড়ে না, বরং সাময়িক উত্তর দেওয়া হয়। অভিযোজ্যতা আণবিক স্তর থেকে আচরণগত স্তর পর্যন্ত পশ্চাৎপ্রেরণ (feedback) ও সম্মুখপ্রেরণ (feedforward) ব্যবস্থার মাধ্যমে ঘটে থাকে। যেমন, কোনও প্রাণী বড় কোনও আক্রমণকারীকে দেখলে এর দেহের অভ্যন্তরে গ্রন্থিরস বা হরমোন নিঃসৃত হয় এবং এটি পলায়নের আচরণ প্রদর্শন করে।
স্বাতন্ত্র্য
"স্বাতন্ত্র্য" বলতে রাসায়নিক পথগুলির এবং রাসায়নিক অণুগুলির বিশেষায়িত প্রভাবগুলির স্বাতন্ত্র্যকে বোঝায়, যাতে এগুলি জীবন্ত ব্যবস্থায় একে অন্যকে প্রভাবিত না করে স্বতন্ত্রভাবে কাজ সম্পাদন করতে পারে। পৃথিবীতে জীবদেহে প্রোটিন অণুগুলি তাদের বিশেষ কাজ অনুযায়ী ভিন্ন ভিন্ন কাঠামোর অধিকারী হয় এবং স্বাতন্ত্র্য নিশ্চিত করতে সাহায্য করে।
এরিক ক্রিশ্চিয়ানসেন
এরিক ক্রিশ্চিয়ানসেন (১৫ সেপ্টেম্বর ১৯৩৭ - ৩১ অক্টোবর ২০১৬) একজন মধ্যযুগীয় ইতিহাসবিদ এবং নিউ কলেজ, অক্সফোর্ড বিশ্ববিদ্যালয়ের সভ্য ইমেরিটাস ছিলেন।
ক্রিশ্চিয়ানসেন চার্টারহাউস স্কুলে শিক্ষিত হন এবং তারপরে তিনি নর্থহ্যাম্পটনশায়ার রেজিমেন্টের পদে দায়িত্ব পালন করেন। আধুনিক স্পেনীয় ইতিহাসের উপর একটি থিসিস শেষ করার পরে তিনি নিউ কলেজের একজন সভ্য হন কিন্তু পরবর্তীকালে মধ্যযুগীয় ইতিহাসে বিশেষজ্ঞ হন।
তথ্যসূত্র
<references group="" responsive="1">
স্তেফান মিত্রোভিচ
স্তেফান মিত্রোভিচ (Стефан Митровић, Stefan Mitrović; জন্ম: ১৫ আগস্ট ২০০২) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০২১ সালে, মিত্রোভিচ সার্বিয়া অনূর্ধ্ব-২০ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত সার্বিয়ার বয়সভিত্তিক দলের হয়ে খেলার পর, তিনি ২০২২ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
স্তেফান মিত্রোভিচ ২০০২ সালের ১৫ই আগস্ট তারিখে সার্বিয়া ও মন্টিনিগ্রোর ক্রুশেভাৎসে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইটাহার রেলওয়ে জংশন
ইটাহার রেলওয়ে জংশন পশ্চিমবঙ্গের উত্তর দিনাজপুর জেলার একটি ছোট রেলস্টেশন। এর কোড হল ITHAR । এটি ইটাহার শহরকে পরিষেবা দিয়ে থাকে। স্টেশনটি দুটি প্ল্যাটফর্ম নিয়ে গঠিত। প্ল্যাটফর্মগুলি সুগঠিত নয়। এতে পানি ও স্যানিটেশন সহ অনেক সুযোগ-সুবিধার অভাব রয়েছে।
সি-সি তিতির
সি-সি তিতির (বৈজ্ঞানিক নাম: Ammoperdix griseogularis) (ইংরেজি: See-see partridge) হচ্ছে Phasianidae পরিবারের Ammoperdix গণের একটি পাখি।
বর্ণনা
এটি শীত প্রধান দেশের পাখি। এর আকার ২০ থেকে ২৫ সে মি পর্যন্ত হয়ে থাকে। ৮ থেকে ১৬ টি ডিম দেয়। বিভিন্ন বীজ, পোকা খাদ্য হিসাবে গ্রহণ করে। সি-সি তিতির দেখতে গোলাকার, এটি প্রধানত বেগুনি- বাদামী সাদা এবং এর পার্শ্বদেশ বাদমি।
বিস্তৃতি
আফগানিস্তান, আজারবাইজান, ভারত, ইরান, ইরাক, কাজাকিস্থান, পাকিস্তান, সিরিয়া, আরব, তাজিকিস্তান, তুরস্ক, তুর্কমেনিস্তান, উজবেকিস্তান পর্যন্ত বিস্তৃত।
বর্তমান অবস্থা এবং সংরক্ষণ
এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, কেবলমাত্র একটি তালিকায় বাংলাদেশে শীতের পরিযায়ী বলে উল্লিখিত। পাখিটি মরুভূমিবাসী।
ছোট গোবিন্দ মন্দির, পুঠিয়া
ছোট গোবিন্দ মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।
অবস্থান
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের গোপাল মন্দির এবং বড় আহ্নিক মন্দিরের পাশে এর অবস্থান।
অবকাঠামো
মন্দিরটি বর্গাকারে নির্মিত। মন্দিরের একটি মাত্র কক্ষ রয়েছে। মন্দিরের পূর্ব ও দক্ষিণ পাশে সরু বারান্দা এবং দক্ষিণ দিকে তিনটি এবং পূর্ব দিকে একটি প্রবেশ পথ আছে। পোড়ামাটির ফলক দ্বারা মন্দিরের চারপাশের কর্ণার ও দরজার দুপাশ নান্দনিকভাবে সজ্জিত। এটির উপরে একটি ফিনিয়েল বিশিষ্ট চুড়া আকৃতির ছাদ আছে ও কার্নিশ ধনুকের ন্যায় বাকানো। দেয়ালের ফলক গুলোতেও যুদ্ধের কাহিনী, বিভিন্ন হিন্দু দেব দেবীর চিত্র, সংস্কৃত ভাষায় রচিত পোড়ামাটির ফলক দ্বারা সজ্জিত।
ইতিহাস
চার আনি মন্দির চত্তরে নির্মিত এই মন্দিরটি ১৮০০ থেকে ১৮৭০ খ্রিস্টীয় শতকে নির্মিত বলে ধারণা করা হয়। চার আনি জমিদার এই মন্দির টি প্রতিষ্ঠা করেন।
জেনিওডেস
জেনিওডেস হল স্যাটারনিডেয়া পরিবারের মথের একটি প্রজাতি যা কার্ল জর্ডান কর্তৃক ১৯২৪ সালে প্রথম বর্ণিত হয়
নগদ
নগদ অর্থ আদান-প্রদানে বাংলাদেশ ডাক, টেলিযোগাযোগ ও তথ্যপ্রযুক্তি মন্ত্রণালয়ের অধীনে বাংলাদেশ ডাক বিভাগের মোবাইল ফোন ভিত্তিক ডিজিটাল আর্থিক সেবা। এটি থার্ড ওয়েভ টেকনোলজি লিমিটেড কর্তৃক পরিচালিত। এটি বাংলাদেশ ডাক বিভাগের পূর্বে চালুকৃত পোস্টাল ক্যাশ কার্ড এবং ইলেকট্রনিক মানি ট্রান্সফার সিস্টেম (ইএমটিএস)-এর নতুন সংস্করণ।
নগদ অ্যাকাউন্ট খুলে একজন গ্রাহক দেশের যে কোনো স্থান থেকে নিজের মোবাইলে অর্থ জমা, উত্তোলন এবং বিভিন্ন ক্ষেত্রে অর্থ স্থানান্তর সহ বিভিন্ন বিল পরিশোধ করতে পারেন। নগদ-এর সদর দফতর ঢাকার বনানী এলাকার কামাল আতাতুর্ক এভিনিউতে অবস্থিত।
ইতিহাস
নগদ এর মালিকানা ডাক বিভাগ ও নগদ এর ৫১-৪৯ ভাগে বিভক্ত।
এপ্রিল ২০২১ এ ফোন করে কোড জানতে চেয়ে প্রতারকরা নগদ এ পাওয়া উপবৃত্তির টাকা হাতিয়ে নেয়।
অক্টোবর ২০২১ এ নগদের ঋণভার ডাক বিভাগ নিতে অস্বীকৃতি জানায়।
আগস্ট ২০২২ এ নগদ ফাইন্যান্স প্রাথমিক অনুমোদন পায়।
গঠন
এই আর্থিক পরিষেবাটি বাংলাদেশ ডাক আইন সংশোধনী ২০১০ ধারা ৩(২)-এর অধীনে নিয়ন্ত্রিত, বিশেষত বাংলাদেশ সরকার কর্তৃক বাংলাদেশ ডাক বিভাগ প্রণীত একটি স্বতন্ত্র আইন। বাংলাদেশ ডাক বিভাগ কর্তৃক ১১ অক্টোবর ২০১৮ সালে এই ডিজিটাল আর্থিক সেবা চালু করা হয়। ২০১৯ সালের ২৬ মার্চ, বাংলাদেশের ৪৯তম স্বাধীনতা দিবস উদযাপনের মাধ্যমে এটি কার্যক্রম শুরু করে।
নগদ-এর সেবাসমূহ
গ্রাহকরা *১৬৭ # ডায়াল করে এবং নগদ অ্যাপ ব্যবহার করে এর সেবাগুলো গ্রহণ করতে পারেন। যে কোনো নগদ অ্যাকাউন্টধারী নিজের অ্যাকাউন্টে পর্যাপ্ত টাকা থাকা সাপেক্ষে যে কোনো সময় যে কোনো স্থান থেকে অন্য নগদ অ্যাকাউন্টধারী এজেন্ট পয়েন্ট থেকে এর সেবা উপভোগ করতে পারেন। গ্রাহক নগদ অ্যাপ ব্যবহার করে নিজেই নিজের অ্যাকাউন্ট চালু করতে পারেন।
নগদ-এর বর্তমান সেবাগুলো:
আসিফ আলি জারদারি
থাম্ব|আসিফ আলি জারদারি (২০০৯) আসিফ আলি জারদারি (জন্ম: জুলাই ২৬; ১৯৫৫) পাকিস্তানের ১১ তম রাষ্ট্রপতি ও পাকিস্তান পিপলস পার্টির সহ-সভাপতি। পাকিস্তানের সদ্য প্রয়াত সাবেক প্রধানমন্ত্রী বেনজির ভুট্টো তার স্ত্রী ছিলেন। বেনজির ভূট্টোর দ্বিতীয় দফা শাসনামলে জারদারি পরিবেশ বিষয়ক মন্ত্রনালয়ের দায়িত্ব প্রাপ্ত মন্ত্রী ছিলেন। প্রায় কয়েক বছর জারদারি দূর্নীতির অভিযোগে কারাভোগ করেন।
তেলেফোস ইউয়ের্গেতেস
তেলেফোস ইউয়ের্গেতেস (Μένανδρος Β΄ ὁ Δίκαιος) একজন ইন্দো-গ্রিক রাজা ছিলেন, যিনি আনুমানিক ৭৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্যন্ত আরাখোশিয়া অঞ্চল শাসন করেন। যদিও ঐতিহাসিক সিনিয়রের মতে, তেলেফোস ৬০ খ্রিস্টপূর্বাব্দ নাগাদ রাজত্ব করেছিলেন।
পরী
একটি পরী (এছাড়াও ফাতা, ফে, ফাই, ফর্সা লোক; ফ্যারি, ফেইরি, "ফিয়ারের রাজ্য") ইউরোপীয় লোককাহিনীর (এবং বিশেষত সেল্টিক, স্লাভিক, জার্মান, ইংরেজি এবং ফরাসী ভাষায়) এক ধরনের পৌরাণিক কাহিনী বা কিংবদন্তি প্রাণী লোককাহিনী), আত্মার এক রূপ যা প্রায়শই রূপক, অতিপ্রাকৃত বা প্রাক-প্রাকৃতিক হিসাবে বর্ণিত।
মেলার গল্পগুলির একটিরও উৎস হয় না, বরং এটি ভিন্ন ভিন্ন উৎস থেকে লোকবিশ্বাস এর সংগ্রহ। পরীদের উৎস সম্পর্কে বিভিন্ন লোকতত্ত্বের মধ্যে রয়েছে খ্রিস্টীয় প্রাক-খ্রিস্টানের নাবালক দেবদেবতা হিসাবে একটি খ্রিস্টান ঐতিহ্যে তাদেরকে হতাশ দেবদূত বা রাক্ষস হিসাবে নিক্ষেপ করা; প্যাগান বিশ্বাস পদ্ধতিগুলো, মৃতদের আত্মার হিসাবে, প্রাগৈতিহাসিক মানব বা মৌলিক হিসাবে।
পরী এর লেবেল কখনও কখনও কেবলমাত্র যাদু) প্রাণীর সাথে মানুষের উপস্থিতি, ছোট মাপ, যাদুকরী শক্তি এবং কৌতুকপূর্ণ একটি ছদ্মবেশ প্রয়োগ করে। অন্য সময়ে এটি গোব্লিন এর এবং জিনোম এর মতো যাদুবিদ্যার কোনও প্রাণী বর্ণনা করতে ব্যবহৃত হয়েছিল।পরী কখনও কখনও বিশেষণ হিসাবে ব্যবহৃত হত, যার অর্থ "মন্ত্রিত" বা "যাদুকর" সমতুল্য।
পরীদের সম্পর্কে একটি পুনরাবৃত্ত মোটিফ কিংবদন্তি হল প্রতিরক্ষামূলক মনোভাব ব্যবহার করে পরীদের আটকানো প্রয়োজন। এই ধরনের কবজগুলির সাধারণ উদাহরণগুলির মধ্যে রয়েছে গির্জার ঘণ্টা, ঘরের বাইরে পোশাক পরা, চার পাতার ক্লোভার এবং খাবার। পরীদের মাঝে মাঝে নির্দিষ্ট অবস্থানগুলি হানা দেওয়া এবং উইল-ও-দ্য উইসপ ব্যবহার করে বিপথগামী ভ্রমণকারীদের নেতৃত্ব দেওয়ার কথাও ভাবা হত। আধুনিক ওষুধ এর আবির্ভাবের আগে, প্রায়শই অসুস্থতার জন্য, বিশেষত যক্ষ্মা এবং জন্মের ত্রুটি এর জন্য পরীদের দায়ী করা হত।
ব্যুৎপত্তি
"পরী" প্রতিনিধিত্ব করতে ব্যবহৃত হয়েছিল: একটি মায়া বা জাদু; ফয়েসের ভূমি; সম্মিলিতভাবে এর বাসিন্দা; একটি পরী রাত হিসাবে একটি পৃথক।
ঐতিহাসিক বিকাশ
পরী  শব্দটি কখনও কখনও জাদুকরী প্রাণীকে গোব্লিন ও জিনোম এর সাথে বর্ণনা করতে ব্যবহৃত হয়, অন্য সময়, এই শব্দটি কেবল বর্ণনা করে নির্দিষ্ট ধরনের ইথেরিয়াল প্রাণী বা স্প্রিট। সংকীর্ণ অর্থে "পরী" ধারণাটি ইংরেজি লোককাহিনী এর কাছে অনন্য, পরে "ভিক্টোরিয়ান যুগ এর পছন্দ অনুসারে,"রূপকথার কাহিনী" অনুসারে ক্ষুদ্রতর হয়ে ওঠে বাচ্চাদের জন্য।
বর্ণনা
পরীদের সাধারণত মানুষ হিসাবে বর্ণনা করা হয় এবং যাদুকরী ক্ষমতা রয়েছে। বিভিন্ন ধরনের অপ্রতিরোধ্য মেলা বেশ কয়েক শতাব্দী ধরে রিপোর্ট করা হয়েছে, যা একটি মানব শিশুর আকার থেকে শুরু করে বেশ ছোট।
উৎস
প্রাথমিক আধুনিক পরীরা একক উৎস থেকে উদ্ভূত হয় না; শব্দটি হল লোকবিশ্বাস থেকে স্বতন্ত্র উপাদানগুলির সংমিশ্রণ, যা সাহিত্য এবং অনুমান দ্বারা প্রভাবিত হয়।
স্বীকৃত ফেরেশতারা
একজন খ্রিস্টান টেনিেট বলেছিল যে অনেক "অনুগামী" দেবদূতদের শ্রেণি ছিল। একটি গল্প বিবরণ দিয়েছে একদল স্বর্গ দূত বিদ্রোহী, এবং ঈশ্বর আকাশের দরজা বন্ধ করার আদেশ দিয়েছেন; যারা এখনও স্বর্গে রয়েছেন তারা স্বর্গদূত রইল, জাহান্নামে তারা ভূতে পরিণত হয়েছিল, এবং যারা এর মধ্যে ধরা পড়েছিল তারা পরী হয়ে উঠল। অন্যেরা লিখেছেন যে কিছু কিছু স্বর্গদূত ঈশ্বরভিত্তিক নন, তবুও জাহান্নামের পক্ষে যথেষ্ট মন্দ নয়, স্বর্গ থেকে নিক্ষেপ করা হয়েছে। এই ধারণাটি জাহান্নামকে "তেঁতুল" বা দশমাংশ দেওয়ার প্রথাটি ব্যাখ্যা করতে পারে; পতিত ফেরেশতা হিসাবে, যদিও যথেষ্ট শয়তান না হলেও তাদের শয়তানের প্রজা হিসাবে দেখা যেতে পারে।
হাওড়া–নিউ জলপাইগুড়ি বন্দে ভারত এক্সপ্রেস
thumb|প্রধানমন্ত্রী [[নরেন্দ্র মোদী ৩০ ডিসেম্বর ২০২২-এ ভার্চু‌য়ালি হাওড়া–নিউ জলপাইগুড়ি বন্দে ভারত এক্সপ্রেস ট্রেনের উদ্বোধন করছেন।]] হাওড়া–নিউ জলপাইগুড়ি বন্দে ভারত এক্সপ্রেস হল ভারতীয় রেলের এক বন্দে ভারত এক্সপ্রেস ট্রেন, যা পশ্চিমবঙ্গের দুটি গুরুত্বপূর্ণ শহর কলকাতা ও শিলিগুড়িকে সংযুক্ত করে। এক্সপ্রেস ট্রেন পরিষেবাটি আনুষ্ঠানিকভাবে ২০২২ সালের ৩০শে ডিসেম্বরে হাওড়া থেকে শুরু হবে। এটি হবে পূর্ব ভারতে প্রথম বন্দে ভারত ট্রেন পরিষেবা।  এটি হাওড়া–নিউ জলপাইগুড়ি বিভাগের সবচেয়ে দ্রুতগামী ট্রেন, যা প্রায় ৮ ঘণ্টার কিছু কম সময়ের ব্যবধানে ৫৬৫ কিমি দূরত্ব অতিক্রম করে।
পরিষেবা
২২৩০১/২২৩০২ হাওড়া–নিউ জলপাইগুড়ি বন্দে ভারত এক্সপ্রেস বর্তমানে সপ্তাহে ৬ দিন পরিচালনা করা হয়। ৭ ঘন্টা ৪০ মিনিট সময়ে ৫৬৫ কিমি (৩৫১ মাইল) দূরত্ব গড়ে ৭২ কিমি/ঘন্টা গতিতে অতিক্রম করে, যা এটিকে ভারতীয় রেলের দ্রুততম যাত্রীবাহী ট্রেনগুলির মধ্যে একটিতে পরিণত করে। ট্রেনটির প্রদত্ত সর্বোচ্চ অনুমতিযোগ্য গতি হল প্রতি ঘণ্টায় ১৩০ কিমি।
কোচের গঠন
২২৩০১/২২৩০২ হাওড়া–নিউ জলপাইগুড়ি বন্দে ভারত এক্সপ্রেসে বর্তমানে ১৪টি এসি চেয়ার কার ও ২ টি এক্সিকিউটিভ চেয়ার কার কোচ রয়েছে।
অ্যাকোয়া রঙের কোচগুলি এসি চেয়ার কারকে নির্দেশ করে, এবং গোলাপি রঙের কোচগুলি এসি এগজিকিউটিভ চেয়ার কারকে নির্দেশ করে।
২০০৮ গ্রীষ্মকালীন অলিম্পিকে ব্যাডমিন্টন - মহিলাদের একক
thumb|upright| কাংস পদকের জন্য মহিলাদের সিঙ্গলসে ইন্দোনেশিয়ার মারিয়া ক্রিস্টিন য়ুলিয়ান্তি খেলছেন চীনের লু ল্যানের সাথে। এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় মহিলাদের সিঙ্গলস বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে খেলোয়াড় ৩০পয়েন্টে আগে পৌঁছাবে সে জিতবে।
৮শীর্ষবাছাই খেলোয়াড়কে এক বন্ধনীতে ফেলা হয়, যাতে তারা কোয়ার্টার ফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
আয়েশা জাভেদ
আয়েশা জাভেদ (জন্ম ১২ অক্টোবর ১৯৬৭) হলেন একজন পাকিস্তানি রাজনীতিবিদ যিনি ২০০৮ থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।
প্রাথমিক জীবন ও শিক্ষা
আয়েশা জাভেদ ১৯৬৭ সালের ১২ অক্টোবর পাকিস্তানের অ্যাবটাবাদে জন্মগ্রহণ করেছিলেন।
তিনিপাঞ্জাব বিশ্ববিদ্যালয় থেকে ১৯৯৬ সালে রাষ্ট্রবিজ্ঞানে স্নাতকোত্তর (এমএ) অর্জন ডিগ্রি করেছিলেন।
রাজনৈতিক জীবন
২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (কিউ)-এর প্রার্থী হিসাবে তিনি পাঞ্জাব প্রাদেশিক পরিষদে নির্বাচিত হয়েছিলেন।
তিনি ২০১৩ সালের মার্চ মাস পাকিস্তান মুসলিম লীগ (এন) (পিএমএল-এন)-এ যোগ দিয়েছিলেন।
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।
শামসুন নাহার মাহমুদ
বেগম শামসুন নাহার মাহমুদ (১৯০৮ - ১০ এপ্রিল ১৯৬৪) ছিলেন এ দেশের নারী মুক্তি আন্দোলনের অন্যতম নেত্রী, বিশিষ্ট সাহিত্যিক, শিক্ষাবিদ, রাজনীতিবিদ এবং সমাজসেবিকা ৷ তিনি জাতীয় কবি কাজী নজরুল ইসলামের স্নেহধন্য। কবির নিকট থেকে তিনি ব্যাপক অনুপ্রেরণা ও সহযোগিতা পান। কবিকে নিয়ে লেখা তাঁর সুবিখ্যাত গ্রন্থ "নজরুলকে যেমন দেখেছি"। মুসলমান সমাজে নারী শিক্ষা প্রসার ও অবরোধপ্রথা রহিত করার জন্য যাঁরা জীবন উত্সর্গ করেছিলেন তাদের মধ্যে তার নাম বিশেষভাবে উল্লেখযোগ্য ৷ ঢাকা বিশ্ববিদ্যালয়ের দ্বিতীয় ছাত্রী হল, এবং চট্টগ্রাম বিশ্ববিদ্যালয়ের শামসুন নাহার হল তার নামে নামকরণ করা হয়।
জন্ম ও শিক্ষা
তিনি লেখাপড়া করেন ডা. খাস্তগীর সরকারি বালিকা উচ্চ বিদ্যালয়ে ও ১৯২৬ সালে ব্যক্তিগতভাবে পরীক্ষা দিয়ে ম্যাট্রিক পাস করেন। ১৯২৮ সালে তিনি ডায়েসিমন কলেজ থেকে আই এ পাশ করেন। একই কলেজ থেকে ১৯৩২ সালে শামসুন নাহার বিএ পাশ করেন, তখন বেগম রোকেয়া এ উপলক্ষে সংবর্ধনার আয়োজন করেন। দশবছর পর ১৯৪২ সালের তিনি এমএ পাশ করেন। তার পড়াশুনা শেষ করার পর তিনি বেগম রোকেয়ার নেতৃত্বে নারী অধিকার আন্দোলনে যোগ দেন।
কর্মজীবন
শামসুন নাহার কিছুদিন নিখিল বঙ্গ মুসলিম মহিলা সমিতির সম্পাদক ছিলেন। ১৯৫২ সালে তিনি পূর্ব পাকিস্তানের প্রতিনিধি হিসেবে তুরস্ক ও মধ্যপ্রাচ্য সফর করেন। কলম্বোতে ইন্টারন্যাশন্যাল কাউন্সিল অব ওমেন-এ তিনি একটি দলের নেতৃত্ব দেন। সমগ্র এশিয়ার আঞ্চলিক পরিচালক হিসেবে তিনি ইন্টারন্যাশনাল ফ্রেন্ডশিপ অর্গানাইজেশনে যোগ দেন। ১৯৬২ তে তিনি পাকিস্তান জাতীয় পরিষদের সদস্য নির্বাচিত হন।
সাহিত্য চর্চা
বিদ্রোহী কবি কাজী নজরুল ইসলামের সাথে শামসুন নাহার মাহমুদ ও তার ভাই হবীবুল্লাহ বাহারের খুব ভাল সম্পর্ক ছিল।কলকাতা থাকাকালীন শামসুন নাহার কবি কর্তৃক অনুপ্রানিত হয়ে লেখা শুরু করেন। তার প্রথম কবিতা প্রকাশিত হয়, আঙ্গুর পত্রিকায়। আইএ পড়বার সময় থেকেই তিনি নওরোজ ও আত্মশক্তি পত্রিকার নারী বিষয়ক অংশের সম্পাদকের কাজ করেন।
রচিত গ্রন্থ
কাজী নজরুল ইসলাম তার সিন্ধু হিন্দোল কাব্যগ্রন্থ "বাহার ও নাহার"-কে (হবীবুল্লাহ বাহার চৌধুরী ও শামসুন নাহার) উৎসর্গ করেন।
ব্যক্তিগত জীবন
১৯২৭ সালে তিনি ওয়াহিদউদ্দীন মাহমুদকে বিয়ে করেন। যিনি তখন পূর্ব পাকিস্তানের সাধারণ শল্য-চিকিৎসক ছিলেন। তাদের দুই ছেলে হয়। ১৯৭১ সালে মুক্তিযুদ্ধের সময় মামুন মাহমুদ শহীদ হন, অন্য ছেলে মইনউদ্দীন মাহমুদ একজন ক্রিকেটার এবং ক্রীড়া উদ্যোক্তা।
মৃত্যু
১৯৬৪ সালের ১০ এপ্রিল তিনি ঢাকায় মৃত্যুবরণ করেন। ১৯৮১ সালে গণপ্রজাতন্ত্রী বাংলাদেশ সরকার তাকে সমাজসেবার জন্য মরণোত্তর স্বাধীনতা দিবস পুরস্কার প্রদান করেন। ১৯৯৬ সালে বাংলাদেশ সরকার বেগম শামসুন নাহার মাহমুদকে মরণোত্তর ,'বেগম রোকেয়া পদক' প্রদান করে।
হাউমেয়া (দ্ব্যর্থতা নিরসন)
নিচের যেকোনটিকে বোঝাতে পারে:
জিনারী ইউনিয়ন
জিনারী ইউনিয়ন বাংলদেশের ঢাকা বিভাগের কিশোরগঞ্জ জেলার হোসেনপুর উপজেলার একটি ইউনিয়ন।
অবস্থান ও সীমানা
পশ্চিমে গফুরগাও এর নিদ্দাচরও হটরয়াল্গী গ্রাম, উত্তরে নান্দাইল   এর দেওয়ানগঞ্জ। পূর্ব ও দখিনে সিদলা ইউনিয়ন
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
তালুকদার মোঃ আমজাদ আলি মৃধা
তিনি ময়মনসিংহ জেলার কিশোরগঞ্জ মহকুমায় হোসেনপুরের চরকাটিহারী গ্রামে এক সম্ভ্রান্ত মুসলিম পরিবারে আনুমানিক ১৮৯০ সালে জন্ম গ্রহণ করেন। তার বাবা মোঃ সবুজ মৃধা এর একমাত্র ছেলে ছিলেন তিনি। তখনকার যুগে এলাকায় কোন শিক্ষিত মানুষ ছিলেন না। তাই তার বাবা তাকে শিক্ষিত করার জন্য কলকাতা শহরে পাঠান। সেখান থেকে তিনি এন্ট্রান্স পাস করে নিজ গ্রামে ফিরে আসেন। গ্রামের হাজার হাজার মানুষ তাকে দেখতে আসে। এই খবর ১৮ বাড়ির হিন্দু জমিদার এর কানেও পৌঁছে। জমিদার সাহেব তার এক চাচা বলেন, শুনলাম ভাতিজাকে পড়ালেখা করার জন্য কলকাতা পাঠিয়েছ, অনর্থক টাকা নষ্ট না করে এই টাকা দিয়ে কয়েকটি কলাগাছ লাগালে সারা বছর কলা খাওয়া যেত।" তখন কার জমিদারেরা চাইত
তিনি সকল খাজনা থেকে শুরু করে সব কিছু দেখবাল করতেন। তিনি খবুই সাদামাটা ছিলেন, অন্যান্য তালুকদারের মতো অহংকারি বা অত্যাচারী ছিলেন না। কেউ খাজনা দিতে না পারলে কখনো জোর করতেন না, পারলে মাফ করে দিতেন। তিনি জমিদারি প্রথা বিলুপ্তির পর সরকারি নায়েব হিসাবে কাজ করেন।তিনি ছিলেন বর্তমান হোসেনপুর উপজেলার জিনারী ইউনিয়ের প্রথম নায়েব। তিনি ১৯৬২ সালে মৃত্যু বরণ করেন। তিনি ছিলেন বর্তমানে জিনারী ইউনিয়নের অন্যতম শিক্ষিত ব্যক্তি।
জনপ্রতিনিধি
বর্তমান চেয়ারম্যান-
ফিরিঙ্গি কালীবাড়ি
শ্রীশ্রীসিদ্ধেশ্বরী কালীমন্দির বা ফিরিঙ্গি কালীবাড়ি হল কলকাতার বউবাজার অঞ্চলে অবস্থিত একটি প্রাচীন কালী মন্দির। এটি স্থানীয় বিপিন বিহারী গাঙ্গুলি স্ট্রিটে অবস্থিত। স্থানীয় জনশ্রুতি অনুযায়ী, মন্দিরটি ৫০০ বছরের পুরনো। অ্যান্টনি ফিরিঙ্গি এই মন্দিরে আসতেন বলে এই মন্দিরটি ফিরিঙ্গি কালীবাড়ি নামে পরিচিত হয়।
নামকরণ
ফিরিঙ্গি কালীবাড়িতে প্রতিষ্ঠিত কালীমূর্তিটি "শ্রীশ্রীসিদ্ধেশ্বরী কালীমাতা ঠাকুরানি" নামে পূজিত হয়। মন্দিরের দেখাশোনা করতেন বিধবা প্রমীলাদেবী। পর্তুগিজ-বংশোদ্ভুত কবিয়াল অ্যান্টনি ফিরিঙ্গি হিন্দুধর্মের প্রতি অনুরক্ত হয়ে এই মন্দিরে যাতায়াত করতেন। তাঁর সঙ্গেই প্রণয়ে আবদ্ধ হন অ্যান্টনি সাহেব। পরে লোকমুখে এই মন্দিরের কালীমূর্তিটির নাম হয় "ফিরিঙ্গি কালী" এবং মন্দিরটি "ফিরিঙ্গি কালীবাড়ি" নামে পরিচিত হয়।
ইতিহাস
কলকাতায় আগে ভাগীরথী নদী এবং ভাগীরথী নদী থেকে তৈরি কিছু খাল দিয়ে পরিবেষ্টিত অরণ্যসঙ্কুল অঞ্চল ছিলো। সেখানেই পাতার ছাউনিতে শিব ও শীতলার মন্দির প্রতিষ্ঠিত হয়। পরে ১৪৩৭ খ্রিস্টাব্দে ভাগীরথী নদীর অদূরে একটি শ্মশানের মধ্যে মাটির কালীমূর্তি প্রতিষ্ঠা করা হয়। মন্দিরের তখনও প্রতিষ্ঠা হয়নি। ফিরিঙ্গি কালীবাড়ির সঠিক প্রতিষ্ঠাকাল জানা যায় না। মন্দিরের সামনের দেওয়াল ফলকে লেখা আছে, "ওঁ শ্রীশ্রীসিদ্ধেশ্বরী কালীমাতা ঠাকুরাণী/ স্থাপিত ৯০৫ সাল, ফিরিঙ্গী কালী মন্দির"। এর থেকে অনুমান করা হয়, মন্দিরটি ৯০৫ বঙ্গাব্দে স্থাপিত হয়েছিল। মন্দিরটি প্রথমে ছিল শিব মন্দির। ১৮২০ খ্রিস্টাব্দ থেকে ১৮৮০ খ্রিস্টাব্দ পর্যন্ত শ্রীমন্ত পণ্ডিত এই মন্দিরের প্রধান পুরোহিত ছিলেন। তিনি নিঃসন্তান হওয়ায় ১৮৮০ সালে পোলবার বন্দ্যোপাধ্যায় পরিবারের  শশিভূষণ বন্দ্যোপাধ্যায়কে ৬০ টাকায় দেবোত্তর সম্পত্তি হিসেবে মন্দিরটি বিক্রি করে দেন। বন্দ্যোপাধ্যায় পরিবার এখনও মন্দিরের সেবায়েত।
পূজা
ফিরিঙ্গি কালীবাড়ি একটি চাঁদনি স্থাপত্যের মন্দির। এই মন্দিরের কালীমূর্তিটি মাটির তৈরি। এটি প্রায় সাড়ে পাঁচ ফুট লম্বা সবসনা ত্রিনয়না মূর্তি। কালীমূর্তি ছাড়াও মন্দিরে আছে শীতলা, মনসা, দুর্গা, শিব ও নারায়ণের মূর্তি। মন্দিরে প্রতি অমাবস্যায় কালীপূজা ও প্রতি পূর্ণিমায় সত্যনারায়ণ পূজা হয়।
চৌদুয়ার
চৌদুৱার (Choudwar) ভারতের ওড়িশা রাজ্যের কুত্তক জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে চৌদুৱার শহরের জনসংখ্যা হল ৪২,৫৯৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে চৌদুৱার এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
সুহরাব হোসেন
সুহরাব হোসেন একজন বাংলাদেশী কূটনীতিক এবং সাবেক রাষ্ট্রদূত। তিনি কানাডা ও পাকিস্তানে বাংলাদেশের হাইকমিশনারের পদের দায়িত্ব পালন করেন।
জীবনের প্রথমার্ধ
হোসেন ঢাকা বিশ্ববিদ্যালয় থেকে বায়োকেমিস্ট্রিতে স্নাতকোত্তর সম্পন্ন করেন।
কর্মজীবন
হোসেন বাংলাদেশের স্বাধীনতা যুদ্ধে মুক্তিবাহিনীর অংশ হিসেবে যুদ্ধ করেন।
হোসেন ১৯৭৩ সালে বাংলাদেশ ফরেন সার্ভিসে যোগদান করেন।
শেনাল সারাহান
শেনাল সারাহান (জন্ম: ১৭ ফেব্রুয়ারি ১৯৪৮) হচ্ছেন একজন তুর্কি আইনজীবী, নারীবাদী এবং মানবাধিকার কর্মী। তিনি ১৯৯৭ সালে রবার্ট এফ কেনেডি মানবাধিকার পুরস্কার জিতেছিলেন। এই পুরস্কারটি তিনি তার সহকর্মী অ্যাটর্নি সেজগিন তানরাকুলুর সাথে যৌথভাবে পেয়েছিলেন। বছর এমন একজন ব্যক্তিকে একটি পুরস্কার দেওয়া হয় যার সাহসী সক্রিয়তা মানবাধিকার আন্দোলনের মূল কেন্দ্রবিন্দুতে এবং রবার্ট এফ কেনেডির দৃষ্টিভঙ্গি এবং উত্তরাধিকারের চেতনায় বিদ্যমান রয়েছে।
সুহরাব হোসেন
কর্মজীবন
হোসেন ১২ জুলাই ১৯৯৯ থেকে ১২ এপ্রিল ২০০১ থাইল্যান্ডে বাংলাদেশের রাষ্ট্রদূত হিসেবে দায়িত্ব পালন করেন। তিনি আকরামুল কাদেরের স্থলাভিষিক্ত হন এবং হেমায়েত উদ্দিনের স্থলাভিষিক্ত হন।
শেনাল সারাহান
জীবনী
শেনাল সারাহান ১৯৪৮ সালের ১৭ ফেব্রুয়ারি তারিখে জন্মগ্রহণ করেন। কর্মজীবনে তিনি মূলত একজন শিক্ষক হওয়ার ফলে তিনি মূলত তুর্কি শিক্ষক সমিতিতে সক্রিয় ছিলেন। ১৯৬৭ সালে তিনি শিক্ষক সমিতির নির্বাহী কমিটিতে যোগ দেন এবং এর সংবাদপত্রের জন্য ইউনিয়ন পন্থী নিবন্ধ লেখেন। ১৯৭১ সালে এই লেখার জন্য তাকে বাইশ বছরের কারাদণ্ড দেওয়া হয়। কিন্তু ১৯৭৪ সালে তুরস্কে সরকার পরিবর্তনের পর নতুন সরকারের নির্দেশে তাকে মুক্তি দেওয়া হয়। মুক্তির পর তিনি আইন বিষয়ে অধ্যায়ন করা শুরু করেন। ১৯৭৬ সালে স্নাতক অর্জন করেন। তিনি মানবাধিকার মামলায় বিশেষজ্ঞ ছিলেন। তিনি বহু সংখ্যক সক্রিয় কর্মী এবং বুদ্ধিজীবীদের বিভিন্ন মামলা থেকে রক্ষা করেছিলেন। ১৯৮০ সালে, তিনি আবার তার সংবাদপত্রের লেখায় "রাষ্ট্রবিরোধী দৃষ্টিভঙ্গি সমর্থন" করার জন্য কারাগারে বন্দী হন। এই দফায় তিনি মাত্র পঁয়ত্রিশ দিন কারাবরণ করেন।
সুহরাব হোসেন
কর্মজীবন
হোসেন এম. আমিনুল ইসলামের স্থলাভিষিক্ত হয়ে ২০০১ সালের এপ্রিল থেকে কানাডায় বাংলাদেশের হাইকমিশনার হিসেবে দায়িত্ব পালন করেন।
শেনাল সারাহান
জীবনী
১৯৮৬ সালে তিনি কনটেম্পোরারি লয়ার্স এসোসিয়েশন বা সমসাময়িক আইনজীবী সমিতি প্রতিষ্ঠা করেন এবং এর সভাপতি হন। দশ বছর পর, তিনি মহিলাদের অধিকারের জন্য প্রতিবাদ করার জন্য সমসাময়িক মহিলা সমিতি প্রতিষ্ঠা করেন। ১৯৯৮ সালে তুরস্কের একজন কেন্দ্রীয় মন্ত্রী ইলে সায়েগান একটি সাক্ষাৎকারে কুমারীত্ব পরীক্ষার প্রথাকে সমর্থন জানিয়ে বক্তব্য দেওয়ার ফলে শেনাল সারাহান তাকে পদত্যাগের আহ্বান জানান।
সুহরাব হোসেন
কর্মজীবন
হোসেন উজবেকিস্তানে বাংলাদেশের রাষ্ট্রদূত হিসেবে দায়িত্ব পালন করেছেন।
শেনাল সারাহান
জীবনী
সারহান প্রধানমন্ত্রী রেজেপ তাইয়িপ এরদোয়ান সরকারের বেশ কয়েকটি প্রস্তাবের সক্রিয় বিরোধী ছিলেন। তিনি যুক্তি দিয়েছিলেন যে তারা নারীদের অধিকারের উপর আক্রমণ করেছে। তিনি ২০০৪ সালে ব্যভিচার বিরোধী আইনের বিরোধিতা করেছিলেন এবং উদ্বেগ প্রকাশ করে যে এটি প্রাথমিকভাবে মূলত মহিলাদের বিরুদ্ধে ব্যবহার করা হবে; ২০০৭ সালে তিনি তার দলের বিরুদ্ধে বিক্ষোভের নেতৃত্ব দিয়েছিলেন। তখন তিনি আশঙ্কা প্রকাশ করেছিলেন যে দলটি শরীয়া আইন প্রতিষ্ঠার চেষ্টা করবে। যদিও এসব পরিকল্পনা পরে বাতিল করা হয়েছিল। পরের বছর তিনি তুরস্কের বিশ্ববিদ্যালয়গুলোতে মাথার স্কার্ফ নিষিদ্ধ করার প্রতিবাদে প্রায় ৪০,০০০ লোকের একটি সমাবেশের আয়োজন করেন। তিনি রিপাবলিকান পিপলস পার্টি (সিএইচপি) নামক তুর্কি রাজনৈতিক দলের সদস্য।
২০১৮ সালের তুরস্কের সাধারণ নির্বাচনে তার দল রিপাবলিকান পিপলস পার্টি (সিএইচপি) তাকে প্রার্থী তালিকা থেকে অপসারণ করে।
সুহরাব হোসেন
কর্মজীবন
হোসেনের আমলে বাংলাদেশ ও পাকিস্তানের মধ্যে সম্পর্কের অবনতি ঘটে; আংশিকভাবে বাংলাদেশের স্বাধীনতা যুদ্ধের সময় পাকিস্তান সেনাবাহিনীর সহযোগীদের বিরুদ্ধে আন্তর্জাতিক অপরাধ ট্রাইব্যুনালের (বাংলাদেশ) রায়ের কারণে। ২৩ ডিসেম্বর ২০১৫ তারিখে, ঢাকায় পাকিস্তান হাইকমিশনের রাজনৈতিক শাখার দ্বিতীয় সেক্রেটারি, ফারিনা আরশাদকে ঢাকা থেকে বহিষ্কার করা হয়েছিল যখন বাংলাদেশের নিরাপত্তা বাহিনী অভিযোগ করেছিল যে তার জঙ্গি জামাত-উল-মুজাহিদিন বাংলাদেশের সাথে সম্পর্ক রয়েছে। ঘটনার প্রতিবাদে হোসেনকে পাকিস্তানের পররাষ্ট্র মন্ত্রণালয় দুবার তলব করেছিল। বাংলাদেশ-পাকিস্তান সম্পর্কের কঠিন সময়ে হাইকমিশনে তার অনুপস্থিতির কারণে তাকে ৩১ ডিসেম্বর ২০১৫-এ ঢাকায় সংক্ষিপ্তভাবে প্রত্যাহার করা হয়েছিল। ২০১৬ সালের জানুয়ারিতে, রাজনৈতিক পরামর্শদাতা এবং পাকিস্তানে বাংলাদেশ হাইকমিশনের চ্যান্সারি প্রধান মৌসুমী রহমানকে পাকিস্তান থেকে বহিষ্কার করা হয়। গোয়েন্দা শাখা বাংলাদেশে পাকিস্তান হাইকমিশনের প্রেস উইংয়ের সহকারী একান্ত সচিব আবরার আহমেদ খানকে ২ ফেব্রুয়ারী ২০১৬ তারিখে ভারতীয় মুদ্রা সহ সংক্ষিপ্তভাবে আটক করে। একই দিনে পাকিস্তানে বাংলাদেশ হাইকমিশনের প্রেস অফিসার জাহাঙ্গীর হোসেনকে অজ্ঞাতপরিচয় ব্যক্তিরা অপহরণ করে। বাংলাদেশের পররাষ্ট্র সচিব, রিয়ার অ্যাডমিরাল মোহাম্মদ খুরশেদ আলম এই ঘটনার প্রতিবাদ জানাতে বাংলাদেশে পাকিস্তানের হাইকমিশনার সুজা আলমকে তলব করেন। পাল্টা জবাব হিসেবে হোসেনকে পাকিস্তানের পররাষ্ট্র মন্ত্রণালয় তলব করে।
হোসেন ৩ এপ্রিল ২০১৬ পর্যন্ত পাকিস্তানে বাংলাদেশের হাইকমিশনার হিসেবে দায়িত্ব পালন করেন যখন তার স্থলাভিষিক্ত হন তারিক আহসান।
তথ্যসূত্র
<references group="" responsive="1">
গোয়ালিয়র রাজ্য
গোয়ালিয়র রাজ্য ছিলো একটি অর্ধ-স্বায়ত্তশাসিত মারাঠা রাজ্য৷ বর্তমানে এই রাজ্যটির গুরুত্ব মারাঠা সাম্রাজ্যের উত্থান এবং মোগল সাম্রাজ্যের খন্ডীকরণ এর সঙ্গে ওতপ্রোতভাবে জড়িত।